Sérstök rannsóknarnefnd , sem skipuð er af ríkissáttasemjara , mun á næstunni gera úttekt á starfssemi lífeyrissjóðanna í aðdraganda bankahrunsins 2008 . Skoðuð verður fjárfestingastefna lífeyrissjóðanna , ákvarðanataka og lagalegt umhverfi þeirra . Landssamband lífeyrissjóða óskaði sjálft eftir því í júní að skipa þriggja manna nefnd „ óháðra , óvilhallra og hæfra einstaklinga " til að fara með rannsóknina . Ríkissáttasemjara var falið að tilnefna þrjá einstaklinga í nefndina og hafa þeir nú verið skipaðir . Hrafn Bragason lögfræðingur og fyrrverandi hæstaréttardómari verður formaður nefndarinnar , en auk hans sitja í henni þau Guðmundur Heiðar Frímannsson , siðfræðingur og prófessor við Háskólann á Akureyri , og Katrín Ólafsdóttir , hagfræðingur og lektor við Háskólann í Reykjavík . Þá hefur nefndin ráðið Kristján Geir Pétursson lögfræðing sem starfsmann nefndarinnar . Gert er ráð fyrir því að nefndin ljúki störfum með útgáfu skýrslu til stjórnar Landssamtaka lífeyrissjóða fyrir árslok 2010 .